Diari Oficial de la Generalitat Valenciana


Sumari del DOGV 9990, del 22-11-2024 (2024/11608)

ANUNCI de l'informe ambiental i territorial estratègic de la modificació puntual de l'ordenació detallada del sector 11 del Pla general municipal.
--------------------------------------------------------------------------------------------------------------------------------------------------

### Dades del document

Número de DOGV
:   9990

Data del DOGV
:   22-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/11066

CVE
:   CBWF-K-7951-73155

Data del document
:   24-10-2024

Organisme emissor
:   Ajuntament de Vinalesa

Tipus de document
:   Anunci

De conformitat amb l’article 53.7 del Decret legislatiu 1/2021, de 18 de juny, del Consell, d’aprovació del text refós de la Llei d’urbanisme i paisatge (d’ara en avant, TRLOTUP), es publica l’informe ambiental i territorial estratègic de la modificació puntual de l’ordenació detallada del sector 11 del Pla general de Vinalesa, emés per l’òrgan ambiental i territorial municipal de l’Ajuntament de Vinalesa de data 10 d’octubre de 2024, ratificat per acord de la Junta de Govern Local de Vinalesa de data 23 d’octubre de 2024.

Informe ambiental i territorial estratègic

Modificació puntual de l’ordenació detallada del sector 11 del pla general de vinalesa

1. Documentació presentada

L’Ajuntament de Vinalesa, mitjançant la Resolució d’alcaldia núm. 494/2023, de data 23 de maig del 2023, va acordar remetre a l’òrgan ambiental municipal, la documentació de la modificació puntual de l’ordenació detallada del Pla general de Vinalesa, sector 11, Vinalesa (València), d’acord amb el que establix l’article 52.2 (procediment simplificat) del Decret legislatiu 1/2021, de 18 de juny, del Consell, d’aprovació del text refós de la Llei 5/2014, de 25 de juliol, d’ordenació del territori, urbanisme i paisatge de la Comunitat Valenciana (TRLOTUP).

La documentació presentada consta de:

– Document inicial estratègic (DIE).

– Esborrany de la modificació puntual

> > – Annex I. Plans d’informació i plans d’ordenació

> > – Annex II.Ordenances

> > – Annex III. Estudis específics

> > • 1. Informe de gènere

> > • 2. Estudi acústic

> > • 3. Estudi arqueològic

> > • 4. Estudi de trànsit i mobilitat

> > • 5. Estudi d’integració paisatgística amb Pla de participació pública

> > • 6. Informe de viabilitat econòmica

> > – Annex IV. Fitxes catàleg de proteccions (en tramitació)

> > – Annex V. Fitxes de les unitats d’execució


2. Informació territorial

Vinalesa és un municipi de la Comunitat Valenciana situat al nord de la província de València, a una distància de 8,7 km de la capital, pertanyent la comarca de l’Horta Nord. Té una extensió d’1,53 km², limita al nord-est amb Foios, a l’oest amb Alfara del Patriarca, al sud amb Bonrepòs i Mirambell i València, i al sud-est amb València. Vinalesa està integrada en la Mancomunitat del Carraixet, juntament amb Alfara del Patriarca, Bonrepòs i Mirambell, Foios i Almàssera.

El nucli urbà, que forma un gran arc a través de la carretera provincial CV-304, que va de Meliana a Moncada, està edificat en el marge esquerre del barranc del Carraixet. El territori que ocupa el terme municipal és pla, amb un pendent suau de nord-est a sud-est i situat a una altura de 21 msnm. Destaca com a principal accident geogràfic el barranc del Carraixet. La Reial Séquia de Montcada creua este barranc a través del Canut, un sifó datat entre l’època romana i la musulmana. Segons les dades de l’Institut Nacional d’Estadística (2023), la seua població és de 3.495 habitants.

L’horta de Vinalesa es troba dins del paisatge de rellevància regional PRR 13: Hortes i vegues de la Comunitat Valenciana.

El sector 11 es localitza a l’oest del nucli urbà, confrontant pel nord amb el poliesportiu municipal, a l’oest pel barranc del Carraixet i pel sud i l’est amb el nucli urbà consolidat. El sector està travessat per la Reial Séquia de Montcada.

La zona sud del sector 11 es troba dins de l’àmbit estricte del Pla d’acció territorial (PAT) de l’Horta; la resta es localitza en l’àmbit ampliat. El sector no s’inclou en cap àrea de protecció delimitat pel PAT, per la qual cosa no seran aplicables les determinacions de l’esmentat PAT. Vinalesa es troba en l’àmbit aplicable del Pla d’acció territorial metropolità de València (PATEVAL). No obstant això, este pla (exp. 60/2016/EAE) es troba actualment caducat, per la qual cosa no seran aplicables les determinacions indicades en l’esmentat pla.

3. Planejament vigent

El planejament vigent de Vinalesa el constituïx el Pla general d’ordenació urbana aprovat definitivament per la Comissió Territorial d’Urbanisme de València, amb data 20 de desembre de 2004 i publicat en el BOP núm. 222, amb data 19 de setembre de 2005, i en el DOGV el 27 d’octubre de 2005. El PGOU va ser avaluat ambientalment i va tindre una declaració positiva amb condicions (exp. 423/2002/AIA). Posteriorment, s’han dut a terme diverses modificacions.

4. Objecte, àmbit, descripció i justificació de la modificació

Antecedents: el vigent Pla general d’ordenació urbana delimita el sector 11 i ocupa el sòl lliure entre la ronda oest i el llit del barranc del Carraixet. L’ús és residencial, està dividit en dos unitats d’execució (UE11.1 i UE11.2) separades per la séquia de Montcada i es va ordenar detalladament. L’edificabilitat total de l’àmbit es destinava íntegrament a vivenda de protecció en tipologia de bloc lineal amb diferents altures, en general.

L’ordenació detallada de l’àmbit del sector 11 va ser modificada posteriorment durant la tramitació dels programes d’actuació integrada de la UE11.1 i la UE11.2. Amb la nova ordenació es reduïx el sòl edificable en alterar les alineacions i es redistribuïx la volumetria per a obtindre la mateixa edificabilitat que en el pla vigent.

És objecte de la modificació puntal de l’ordenació detallada del Pla general de Vinalesa modificar l’ordenació detallada del sector 11 a fi de respondre a les expectatives de l’Ajuntament de Vinalesa de desenrotllar el sector 11, únic sector pendent d’executar en el municipi i aconseguir una actuació viable. Esta ordenació s’ajustarà als paràmetres estructurals definits en la modificació puntual de l’ordenació estructural del sector 11, que es tramita en paral·lel de manera simultània.

El resum de la descripció de les modificacions proposades és el següent:

– Una redelimitació del límit del sector 11. Ha sigut necessari ajustar el límit del sector 11 a la nova base cartogràfica, la qual cosa ha suposat un increment de superfície del 2,491 %, inferior al 5 %, i que és, per tant, acceptable segons el mateix Pla general.

– Condicionats per l’ordenació estructural. L’ordenació detallada es dissenya a partir dels condicionants següents:

– Mantindre la xarxa primària de parc públic al costat de la séquia de Moncada com a continuació de l’eix dotacional que hi ha en el municipi compost amb la parcel·la docent i la fàbrica de la seda que hui acull usos dotacionals.

– Dotar el sector d’una ordenació homogènia.

– Delimitar noves unitats d’execució que en permeten el correcte desenrotllament.

– Connexió entre el nucli urbà consolidat i la nova ordenació.

– Disposició dels edificis de manera que no es creuen pantalles arquitectòniques al costat del barranc i l’horta que puguen impedir la visió i el flux de vents dominants.

– Generar espais lliures enfront del poliesportiu que possibiliten la visió de l’alqueria com a fons de perspectiva.

– Graduació de les altures de les edificacions, en què se situen les més baixes al costat del barranc i les més altes al costat del nucli urbà.

– Utilitzar les tipologies de bloc en altura i vivendes adossades que són les que millor s’adapten a les necessitats actuals.

L’abast de la proposta es referix al vigent Pla general de Vinalesa, concretament es planteja la modificació de l’ordenació detallada adaptada a les modificacions previstes de l’ordenació estructural en l’àmbit del sector 11.

L’àmbit de la proposta se circumscriu al sector 11 delimitat en el PGOU i els límits del qual són: pel nord el poliesportiu municipal. Al sud i est el nucli urbà consolidat i a l’oest el barranc del Carraixet.

![](https://dogv.gva.es/publicaciones/imagesSF/2024/11/7/1215414/27_1731932399471_1783015904781443263_imagen.png)

Vist això, es plantegen les alternatives següents:

– Alternativa 0. Es correspon l’alternativa 0 amb la no-intervenció. Sense fer cap modificació ni de l’ordenació estructural ni de l’ordenació detallada. Esta alternativa suposaria no solucionar els problemes generats pel planejament vigent, mantenint la mateixa situació que no fa possible el desenrotllament del sector.

– Alternativa 1. Es correspon esta alternativa 1 amb l’adaptació de l’ordenació detallada actual als canvis proposats per l’ordenació estructural de disminució de l’edificabilitat i el percentatge de vivendes protegides. Estes modificacions consistirien a modificar el nombre d’altures de les edificacions per a ajustar-les a la nova edificabilitat i indicar les parcel·les privades que es destinaran a vivenda protegida i a vivenda lliure.

– Alternativa 2. Esta alternativa es correspon amb la modificació de l’ordenació detallada del Pla general de Vinalesa en l’àmbit del sector 11, que modifica l’ordenació detallada tal com es proposa en la modificació del Pla general de l’ordenació detallada, amb els condicionants abans esmentats que permeten una ordenació homogènia, connectada amb el nucli urbà consolidat i amb unes tipologies edificatòries adaptades a les necessitats actuals de mercat i això en coherència amb les determinacions de la modificació de l’ordenació estructural tramitada en paral·lel.

Analitzades les diferents solucions, l’ALTERNATIVA 2 és l’única proposta viable a fi de solucionar el problema de desenrotllament, en què s’adapta l’ordenació detallada a criteris mediambientals, socials i econòmics.

Els efectes previsibles sobre el medi ambient i sobre els elements estratègics del territori, prenent en consideració el canvi climàtic:

Es tracta d’una modificació important en el municipi perquè amb el seu desenrotllament es consolidarà el nucli urbà a l’oest, tot això sense alterar-se els efectes previsibles sobre el medi ambient ni sobre els elements estratègics del territori, prenent en consideració el canvi climàtic.

El Pla general ja preveia el sector 11, per la qual cosa no es modifica cap element estratègic des de la perspectiva ambiental en el planejament i els efectes previsibles sobre el medi ambient ja es van analitzar durant la tramitació del Pla general.

No s’estimen efectes negatius sobre el canvi climàtic en mantindre l’ús residencial i, fins i tot, en reduir-se l’edificabilitat del sector i disposar-se els edificis de manera escalonada; situant els edificis més baixos al costat del barranc, el seu impacte serà inferior al que preveu el planejament vigent.

5. Consultes realitzades

|  |  |  |
| --- | --- | --- |
| *ADMINISTRACIÓ* | *CONSULTA* | *INFORME* |
| Departament d’Urbanisme de l’Ajuntament de Vinalesa | 11/09/2023  21/09/2023 | 01/10/2024 |
| Persones que han participat en la consulta prèvia | - | - |
| Conselleria de Medi Ambient, Aigua, Infraestructures i Territori | - | 15/09/2023 |
| Conselleria d’Agricultura, Desenrotllament Rural, Emergència Climàtica i Transició Ecològica, en matèria de vies pecuàries al seu pas pel sòl urbà i urbanitzable | - | 21/06/2024 |
| Conselleria d’Educació, en matèria d’infraestructures educatives | 08/09/2023 i 11/09/2023 | 27/09/2023 |
| Confederació Hidrogràfica del Xúquer. | 07/09/2023 | 21/06/2024 |
| Administració competent en carreteres de l’estat, GV o Diputació, en el cas que alguna d’estes discórrega pel sòl urbà o urbanitzable | 12/09/2023 | 22/09/2023 |
| Reial Séquia de Montcada | 13/09/2023 | - |
| Cooperativa Elèctrica de Vinalesa | 12/09/2023 | - |
| Global Omnium (Aigües potables) | 13/09/2023 | - |
| Associacions de veïns de Vinalesa | 13/09/2023 | - |

  

6. Identificació i valoració dels possibles efectes sobre el medi ambient

Conforme al que s’estipula en l’article 46.3 del TRLOTUP, l’òrgan ambiental i territorial determinarà, tenint en consideració els criteris de l’annex VIII, el sotmetiment al procediment d’avaluació ambiental i territorial ordinari o simplificat, en funció de l’existència d’efectes significatius sobre el medi ambient, prèvia consulta a les administracions públiques afectades a les quals es referixen els articles 48.d) i 53,1 del TRLOTUP.

Conselleria de Medi Ambient, Aigua, Infraestructures i Territori

El 15 de setembre de 2023 la Conselleria de Medi Ambient, Aigua, Infraestructures i Territori emet un informe on s’indica que no és procedent realitzar cap observació sobre l’actuació de la proposta.

Conselleria d’Agricultura, Desenrotllament Rural, Emergència Climàtica i Transició Ecològica en matèria de vies pecuàries

El 21 de juny de 2024 la Conselleria d’Agricultura, Desenrotllament Rural, Emergència Climàtica i Transició Ecològica en matèria de vies pecuàries emet un informe on s’indica que des del punt de vista forestal i en matèria de vies pecuàries, vista la no afecció a esta, es considera que no hi ha inconvenient perquè el document continue la seua tramitació.

Conselleria d’Educació, en matèria d’infraestructures educatives de l’ordenació detallada

El 27 de setembre de 2023 la Conselleria d’Educació, en matèria d’infraestructures educatives de l’ordenació detallada emet un informe on s’indica que, sempre que la modificació del Pla general incorpore les reserves suficients de sòl dotacional educatiu públic, d’acord amb el que establix el Decret 104/2014, de 4 de juliol, del Consell, pel qual s’aprova la normativa tècnica en matèria de reserves dotacionals educatives.

Respecte als estudis complementaris, s’indica que:

1. «Hauran de considerar la ubicació dels actuals centres educatius, en què es determinen les possibles afeccions ambientals, especialment en el que es referix a la contaminació acústica i atmosfèrica, incorporant el planejament les mesures correctores necessàries.»

2. «Les noves parcel·les de sòl educatiu hauran de situar-se en àmbits que no presenten sobreexposició a cap tipus de contaminant, especialment referent a la seua ubicació en les zones en les quals la qualitat de l’aire no depasse els límits i valors de la normativa vigent, i el nivell sonor exterior màxim de la qual es trobe dins dels límits admesos per a ús dominant docent establit en la Llei 7/2002.»

Així mateix, indica que haurà de complir el que establix el Decret 104/2014, de 4 de juliol, del Consell, pel qual s’aprova la norma tècnica en matèria de reserves dotacionals educatives, amb la presentació d’un annex educatiu amb la documentació, degudament diligenciada pel secretari de l’Ajuntament, segons el que indiquen els articles, 14, 15, 16 i 17 de l’annex II del mateix Decret. Així com, presentar plans de classificació i qualificació del sòl del conjunt total del municipi/àmbit, indicant totes les parcel·les previstes com a reserva amb destinació a equipament educatiu en sòl urbà i urbanitzable en execució i detallat amb la denominació de les UE i els sectors, així com els actuals centres escolars, públics i privats, del municipi, expressant el nom i perfil d’estos, sempre, en els dos casos, amb indicació de les seues superfícies.

– Confederació Hidrogràfica del Xúquer.

El 21 de juny de 2024 la Confederació Hidrogràfica del Xúquer emet un informe sobre els aspectes següents:

1. Afecció del planejament al domini públic hidràulic.

– Respecte a l’afecció a llits, «l’actuació suposa l’ocupació de zona de policia del barranc del Carraixet, respectant la zona de servitud per a ús públic a l’efecte de les finalitats previstes en l’article 7 del Reglament del domini públic hidràulic».

– Respecte al sanejament i depuració, «les aigües residuals generades en el sector seran abocades a la xarxa municipal de sanejament mitjançant xarxa separativa».

– Respecte a les aigües pluvials, «s’hauran d’introduir sistemes de drenatge sostenibles, com ara superfícies i acabats permeables, de manera que l’eventual increment del risc d’inundació es mitigue».

2. Viabilitat de la modificació i incidència en el règim de corrents.

– Respecte a la inundabilitat de l’àmbit d’actuació, es conclou que «des del punt de vista de les inundacions fluvials es pot afirmar que el sector 11 del terme municipal de Vinalesa es troba lliure de risc d’inundació».

– Respecte a l’afecció al règim de corrent, es conclou que «l’àmbit de la modificació se situa en zona de policia del barranc del Carraixet i no es troba afectada per la zona de flux preferent d’este llit, per la qual cosa no hi ha afecció al règim de corrents».

– Respecte a la viabilitat de la modificació, «vist que l’àmbit no es troba afectat ni per zona de flux preferent ni per zona inundable associada a un període de retorn de 500 anys, l’actuació serà viable i compatible amb el Reglament del domini públic hidràulic, en relació amb els usos permesos en zones inundables».

3. Disponibilitat de recursos hídrics.

En la documentació presentada, no es justifica prou la demanda de recursos hídrics que suposa la modificació proposada. Així mateix, en la base de dades d’este organisme no consta que s’haja informat prèviament el Pla general de Vinalesa. Per la qual cosa, a pesar que el sector 11 estiguera previst en el Pla general ja aprovat i que, a causa de la modificació proposada ara, es produïsca una reducció de l’edificabilitat residencial, la demanda de recursos hídrics generada per este sector es considera una nova demanda. És per això que, a l’efecte de l’emissió de l’informe de l’article 25.4 del text refós de la Llei d’aigües previ a l’aprovació de les actuacions que es duguen a terme a conseqüència de l’aprovació de la modificació informada, s’haurà de justificar, en cada cas, l’increment de la demanda de recursos hídrics, amb la finalitat de verificar la disponibilitat d’estos. Per a fer-ho, es presentarà un estudi de demandes de tots els usos previstos, així com dels consums existents i demandes futures, i establirà el balanç entre estes demandes i els recursos disponibles.

4. Afecció al domini públic.

Segons la informació que té este organisme el sector 11 objecte de la modificació presentada està al costat de sòl expropiat per a l’execució de la canalització del barranc del Carraixet, per la qual cosa, en cas de produir-se alguna actuació en esta zona, haurà de sol·licitar-se un informe previ a la direcció tècnica d’este organisme.

Diputació de València, administració competent en matèria de carreteres

– El 22 de setembre de 2023 la Diputació de València, administració competent en matèria de carreteres, emet un informe en què indicava que no s’acompanyava la documentació que se sotmetia a informació pública i que no es trobava publicada en la pàgina web municipal, si bé la documentació sí que es trobava publicada en la web de l’Ajuntament de Vinalesa per a la seua exposició pública.

7. Consideracions jurídiques

L’avaluació ambiental estratègica és l’instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta Directiva s’incorpora al dret intern espanyol mitjançant la Llei 21/2013, de 9 de desembre, d’avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell, d’aprovació del text refós de la Llei 5/2014, de 25 de juliol, d’ordenació del territori, urbanisme i paisatge de la Comunitat Valenciana (TRLOTUP).

El Reial decret legislatiu 7/2015, de 30 d’octubre, pel qual s’aprova el text refós de la Llei de sòl i rehabilitació urbana, establix en l’article 22 que els instruments d’ordenació territorial i urbanística estan sotmesos a avaluació ambiental, de conformitat amb el que es preveu en la legislació d’avaluació ambiental. L’article 49 del TRLOTUP establix que l’òrgan ambiental i territorial és l’autonòmic si l’afecció és en l’ordenació estructural en sòl no urbanitzable i l’Ajuntament és el competent respecte a l’ordenació detallada.

8. Valoració ambiental d’acord amb els criteris de l’annex VIII del trlotup

La modificació puntual proposada té per objecte la modificació de l’ordenació detallada del sector 11 del Pla general de Vinalesa en concordança amb la modificació de l’ordenació estructural, la tramitació de la qual es produirà en paral·lel a la modificació de l’ordenació detallada i a fi de respondre a les expectatives de l’Ajuntament de Vinalesa de desenrotllar el sector 11, únic sector pendent d’executar en el municipi i aconseguir una actuació viable.

Per a l’elaboració de la modificació puntual proposada, s’ha disposat d’una nova cartografia que ha suposat la necessitat d’ajustar el límit del sector 11. En este ajust s’ha produït un increment de la superfície del sector de 1.132 m²s, que equival a un 2,491 %, inferior al percentatge establit pel PGOU del 5 %, per la qual cosa resulta acceptable esta diferència.

Segons el que estipula l’art. 46.3 del TRLOTUP, l’òrgan ambiental i territorial determinarà, tenint en consideració els criteris de l’annex VIII, el sotmetiment d’avaluació ambiental i territorial ordinari o simplificat, en funció de l’existència d’efectes significatius sobre el medi ambient i en concret:

– Influïx exclusivament en el PG de Vinalesa, en la mesura que es pretén modificar, no havent-hi plans o programes que estiguen jerarquitzats.

– No té consideracions ambientals modificatives, ja que el Pla general ja preveia el sector 11 i no es modifica cap element estratègic des de la perspectiva ambiental en el planejament.

– No incidix en el model territorial, ja que no incidix en cap de les determinacions indicades en l’ETCV basades en l’àmbit territorial i tampoc afecta plans estratègics ni altres instruments de planificació territorial ni sectorial.

– No té problemes ambientals significatius.

– No influïx en plans o programes relacionats amb la gestió de residus o la protecció dels recursos hídrics.

– No té riscos per a la salut humana o el medi ambient, ja que els efectes previsibles sobre el medi ambient ja es van analitzar durant la tramitació del Pla general, i tampoc s’estimen efectes negatius sobre el canvi climàtic en mantindre l’ús residencial i, fins i tot, en reduir-se l’edificabilitat del sector i disposar-se els edificis de manera escalonada, en què se situen els edificis més baixos al costat del barranc i el seu impacte serà inferior al que es preveu en el planejament vigent.

– No té efectes sobre el patrimoni cultural (si és el cas, s’incorporen nous elements que cal protegir).

– No influïx en els valors de qualitat ambiental.

– No té efecte sobre àrees o paisatges amb rang de protecció reconeguda.

Es considera que la modificació puntual de l’ordenació detallada del sector 11 de Vinalesa (València) no tindrà un efecte negatiu significatiu sobre el medi ambient ni modificarà altres plans o programes.

9. Proposta d’acord

Segons establix l’article 53 del TRLOTUP, d’acord amb els criteris de l’annex VIII d’esta llei i, segons l’anàlisi que s’ha realitzat en l’apartat anterior, es pot concloure que la modificació puntual de l’ordenació detallada del sector 11 del Pla general de Vinalesa, (València) no té efectes significatius negatius sobre el medi ambient i el territori, i es pot resoldre l’avaluació ambiental estratègica pel procediment simplificat.

D’acord amb el que s’ha exposat, es RESOL:

Emetre un informe ambiental i territorial estratègic FAVORABLE en el procediment simplificat d’avaluació ambiental i territorial estratègica de la modificació puntual de l’ordenació detallada del sector 11 del Pla general de Vinalesa, (València), d’acord amb els criteris de l’annex VIII del TRLOTUP, perquè no té efectes significatius negatius sobre el medi ambient, sempre que prèviament a la seua aprovació definitiva es complisquen els condicionants descrits a continuació, i que correspon continuar la tramitació de la modificació conforme a la seua normativa sectorial.

1) S’hauran de tindre en compte les consideracions de l’informe de la Conselleria d’Educació en matèria d’infraestructures educatives de l’ordenació detallada de data 27 de setembre de 2023, en què s’incorporen les indicacions i es complixen les consideracions que s’indiquen en este.

2) S’hauran de tindre en compte les consideracions de l’informe de la Confederació Hidrogràfica del Xúquer emés en data 21 de juny de 2024, i complir les consideracions que s’indiquen en els aspectes d’afecció del planejament al domini públic, viabilitat de la modificació i incidència en el règim de corrents i afecció al domini públic.

A més, s’haurà d’incorporar un estudi de demanda de tots els usos previstos, així com dels consums existents i demandes futures, i establir el balanç entre estes demandes i els recursos, segons s’exigix en este informe.

Segons establix l’article 53.7 del TRLOTUP, l’informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el *Diari Oficial de la Generalitat Valenciana*  no s’hauria procedit a l’aprovació del pla en el termini màxim de quatre anys, prorrogable per dos anys més, des de la seua publicació. En este cas, la part promotora haurà d’iniciar novament el procediment d’avaluació ambiental i territorial estratègica simplificada del pla.

  

Vinalesa, 24 d'octubre de 2024

Beatriz Santarrufina Muñoz

Regidora d'Educació

Francisco Javier Puchol Ruiz

Alcalde president